ایستانبولدا تؤردیلن ترور آکتیندا اؤلن اصلا آذربایجانلی اولان روسییا وطنداشی بارهده یئنی معلوماتلار یاییلیب.
میا. آذ خبر وئریر کی، "رئینا" گئجه کلوبوندا اؤلدوروهن نورانه حسنووانین ۱۹۸۸-جی ایلده اوکراینادا دوغولدوغو، بیر مدتدن سونرا عائلهسینین روسییایا کؤچدویو دئییلیر.
نورانه حسنووا اوزون مدت آناسی و باجیسی ایله بیرگه اوکراینانین دونباس ویلایتینین کراماتورسک شهرینده یاشاییب. ۹-جو صینیفده اوخویارکن آتاسی اونو اؤزو ایله آذربایجانا گتیریب. نورانه حسنووا یئنی ایل تعطیلینه دئکابرین ۳۰-او باکیدان، حیدر علیئو بئین الخالق هاوا لیمینیندان اوچوب. حسنووانین والدینلری همین گون آرتیق ایستانبولدا اولوبلار.
تئررور آکتیندان سونرا والدینلری مییتین تانینماسیندا ایشتیراک ائدیب. حسنووا سون ایللر باکیدا یاشادیغیندان بورادا دفن ائدیلهجک.
خاطیرلاداق کی، روسییانین دیپلوماتیک منبعلری روسییا وطنداشی اولان حسنووانین جنازهسینین باکییا گؤندریلجیی بارهده معلومات یاییبلار.
azb_Arab azb_Arab azb_Arab azb_Arab azb_Arab